ΔΙΔΑΚΤΙΚΟΙ ΣΤΟΧΟΙ

-Να αναγνωρίζουν τα φρούτα του φθινοπώρου και να τα ξεχωρίζουν σε σχέση με τα φρούτα των άλλων εποχών, να διευρύνουν τις γνώσεις τους για τους φυτικούς οργανισμούς στο άμεσο περιβάλλον, να ανακαλύψουν πως τα φρούτα περιέχουν σπόρους και τη χρησιμότητά τους στη δημιουργία νέων δέντρων.

- Να διηγούνται-αφηγούνται μια ιστορία που έφτιαξαν μόνοι τους, να παρατηρούν τα διαφορετικά φρούτα και να περιγράφουν τις διαφορές μα και τις ομοιότητες ως προς το χρώμα, μέγεθος, σχήμα κ.τ.λ., να βελτιώνουν και να εμπλουτίζουν τον προφορικό τους λόγο, να ναγνωρίζουν οικίες λέξεις στο περιβάλλον, διαμορφώνοντας πίνακες αναφοράς με αντιστοιχία εικόνων και λέξεων, να συνειδητοποιήσουν σταδιακά ότι στα φωνήματα της ομιλούμενης γλώσσας αντιστοιχούν γράμματα, να κατανοήσουν τη σημασία της γραφής ως μέσο επικοινωνίας.

- Να ομαδοποιούν με βάση ένα κριτήριο π.χ. χρώμα, ναπροβληματίζονται και να ερευνούν ποικίλες καταστάσεις, να κάνουν υποθέσεις και να καταλήγουν σε σχετικά συμπεράσματα, να ερμηνεύουν στοιχεία του κόσμου που τα περιβάλλει, μέσα από διαδικασίες σύγκρισης, ταξινόμησης, αντιστοίχισης, να απαριθμούν φρούτα .

- Να εκφραστούν δημιουργικά, ζωγραφίζοντας ατομικά μα και ομαδικά έργα, να ψυχαγωγηθούν ακούγοντας τραγούδια και παίζοντας παιχνίδια.

-Να αποκτήσουν θετική στάση ως προς τη χρήση Νέων Τεχνολογιών, να προσεγγίσουν τις ΤΠΕ ως εργαλεία για διερεύνηση αναζητήσεις και παραγωγές, να κατανοήσουν τη χρησιμότητα του υπολογιστή, γράφοντας στον επεξεργαστή κειμένου, αναζητώντας φωτογραφίες και πληροφορίες στο διαδίκτυο,

-Να αναπτύξουν δεξιότητες συνεργατικής μάθησης, να καλλιεργήσουν κριτική και δημιουργική σκέψη, να οικοδομήσουν τη γνώση αναλαμβάνοντας κεντρικό ρόλο στη μαθησιακή διδασκαλία.